La companyia saguntina Acteonica Teatre estrena 'Desparellats' este dissabte en el Centre Cultural Mario Monreal
22 de juliol 2020

![](/media/0sub2kt3/43-img_6855_cuerpo.jpg)  
  
  

El departament de Cultura d'Ajuntament de Sagunt, dins de la programació cultural municipal, oferirà dissabte que ve 25 de juliol _Desparellats_. La companyia saguntina Acteonica Teatre estrenarà esta obra a les 20.00 hores en el Centre Cultural Mario Monreal.

_Desparellats_ és un divertidíssim ‘duòleg’ còmic, o un delirant monòleg d'humor amb dos monologuistes, que tracta de com es forma una parella en el temps de les xarxes socials. La boja convivència pel canvi de sexe d'ell, Toni, que es converteix en Paqui, i d'ella, Paqui, que es convertix en Toni, i les seues manies per la diferent condició social, les contraposades opcions vacacionals o l'obsessió per viure amb mascotes a casa.

Acteonica Teatre, una companyia fundada a l'octubre de 2018 pels saguntins Albert Forment (escriptor), i Toni Llorens i Paqui Rondán (actors), va nàixer sobre la graderies del Teatre Romà de Sagunt i el seu nom es deu als personatges i el mite d'Acteó i Sonnica, i recorda la tradició teatral bimil·lenària que, de manera ininterrompuda, arriba fins a l'actualitat en l'antiga ciutat valenciana. El seu nom evoca, per tant, les nostres arrels mediterrànies, des de la més pura contemporaneïtat. _Totum revolutum_ cooperatiu d'actors i escriptor, aspiren a portar a l'escenari un teatre pur basat en el text i la interpretació per a representar els abismes i bogeries de la tragicòmica condició humana. La primera obra estrenada per esta companyia va ser _La madonna del Papa Borja_.

La regidora de Cultura, Asun Moll, ha agraït «**a estos professionals que són Albert, Toni i Paqui que, en les circumstàncies que estem de nova normalitat i de mesures preventives pel covid, hagen tingut la valentia de tirar avant amb un nou projecte d'una obra de teatre**». Moll ha assegurat que l'obra «**serà molt divertida i ens farà riure, gaudir i traure eixe desbloqueig mental que tenim per la pressió d'esta pandèmia, però, així i tot, hem de buscar eixe moment per a gaudir i desconnectar**».

Des del departament de Cultura, comuniquen que les entrades, que eren gratuïtes, estan esgotades, a causa de la reducció de l'aforament i a l'interés ocasionat per l'estrena.​

 ![](/media/itsm0dgb/43-cartell-desparellats_cuerpo.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/la-companyia-saguntina-acteonica-teatre-estrena-desparellats-este-dissabte-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/la-companyia-saguntina-acteonica-teatre-estrena-desparellats-este-dissabte-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-saguntina-acteonica-teatre-estrena-desparellats-este-dissabte-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/la-companyia-saguntina-acteonica-teatre-estrena-desparellats-este-dissabte-en-el-centre-cultural-mario-monreal/)